Riviere kry stinkende hupstoot | Die Vryburger
Volgens ‘n verslag word daar daagliks 50 000 ton rou riool per sekonde in riviere gestort.
Dit blyk dat die munisipale rioolstelsels landswyd nie meer in goeie werkende toestand is nie.
Slegs 60 van die 824 watersuiweringsaanlegte laat skoon water vry. Dit verteenwoordig dus ‘n skamele 7,3 % van die aanlegte wat funksioneel is.
Die E-coli bakterie, wat ontstaan uit menslike afskeiding, is besig om damme en riviere se natuurlike lewe dood te maak.
Die jaarlikse verslag van Green Drop bevestig die syfers en meld dat daar reeds in 2013 slegs 10% rioolwerke in staat was om water te suiwer. Nog ŉ verdagte vas in Krejcir-saak | Maroela Media
Lt.genl. Solomon Makgale, ŉ polisiewoordvoerder, sê die man het na bewering GPS-koördinate aan sluipmoordenaars verskaf vir die moord op die Libanees Sam Issa. Issa het bande met Krejcir gehad. Makgale sê die polisie het ook op ŉ AK47 en ŉ 9mm-pistool, wat vir die sluipmoord op Issa gebruik is, beslag gelê. Dit is nog nie bekend waar dié wapens aangetref is nie.
Die verdagte is ŉ 36-jarige Suid-Afrikaner. Hy verskyn Vrydag in die Alexandra-landdroshof saam met Krejcir, Owen Serero, Jacob Nare, Siboniso Miya, Zudumo Biyela, sers. Nandi Nkosi, Welcome Mafunda, Mike Borislov Grigorov en Siphiwe Memela op aanklagte van sameswering tot moord, die besit van ongelisensieerde vuurwapen en ammunisie, asook vir die moorde op Issa en Phumlani Ncube.
“Die bykomende aanklagte sal na verwagting vandag voorgelê word, waarna die saak na die hooggeregshof verwys gaan word,” het Makgale bygevoeg.
Die mans word ook daarvan beskuldig dat hulle in Junie 2013 Bheki Lukhele, die broer van ŉ man wat met 25kg tik verdwyn het, by sy huis in Katlehong ontvoer en aangerand het. Die man, slegs bekend as “Doctor”, sou hulle glo help om die dwelms uit die land te smokkel. Die mans word daarvan verdink dat hulle Lukhele by Krejcir se Money Point-besigheid in Bedfordview in Johannesburg vir vier dae lank aangehou en hom aangerand het.